CELEX: 32010R0967
Language: lv
Date: 2010-10-27
Title: Komisijas Regula (ES) Nr. 967/2010 ( 2010. gada 27. oktobris ), ar ko noslēdz pārdošanu, kura paredzēta Regulā (ES) Nr. 446/2010, ar ko uzsāk konkursa procedūru sviesta pārdošanai

28.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 282/33
            
         KOMISIJAS REGULA (ES) Nr. 967/2010
   (2010. gada 27. oktobris),
   ar ko noslēdz pārdošanu, kura paredzēta Regulā (ES) Nr. 446/2010, ar ko uzsāk konkursa procedūru sviesta pārdošanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), jo īpaši tās 43. panta j) punktu saistībā ar 4. pantu,
   tā kā:
   
               (1)
            
            
               Ar Komisijas Regulu (ES) Nr. 446/2010 (2) tika uzsākta tāda sviesta pārdošana konkursa kārtībā, kas ievests noliktavā līdz 2009. gada 1. oktobrim, saskaņā ar nosacījumiem, kuri izklāstīti Komisijas 2009. gada 11. decembra Regulā (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē (3).
            
         
               (2)
            
            
               Ņemot vērā pašreizējo situāciju sviesta tirgū un jo īpaši sviesta intervences krājumu situāciju un to, ka noteikts sviesta daudzums ir rezervēts pārtikas izplatīšanas shēmai vistrūcīgākajām personām Savienībā, jāpārtrauc ar Regulu (ES) Nr. 446/2010 uzsāktā sviesta pārdošana.
            
         
               (3)
            
            
               Lai nekavējoties dotu signālu tirgum un nodrošinātu pasākuma efektīvu pārvaldību, šai regulai jāstājas spēkā dienā, kad to publicē Eiropas Savienības Oficiālajā Vēstnesī.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Tiek noslēgta sviesta pārdošana konkursa kārtībā, kuru uzsāka saskaņā ar Regulas (ES) Nr. 446/2010 1. pantu.
   Piedāvājumi, ko saņēmušas dalībvalstu intervences aģentūras 2010. gada 19. oktobrī pēc plkst. 11.00 (pēc Briseles laika) vai vēlāk, tiek noraidīti.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 27. oktobrī
      
         
            Komisijas vārdā, priekšsēdētāja vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 126, 22.5.2010., 17. lpp.
   
      (3)  OV L 349, 29.12.2009., 1. lpp.